

*Omni desideranti notitiam*

***O***mni desideranti notitiam artis mensurabilis tam novae quam veteris   
obtinere certas regulas huic praesentes sub brevi compendio proposse   
meo propono fideliter assignare; cujus antiquitatem per Franconem   
notum omnibus tradidisse. Noviterque per Philippum in maiori parte subti   
liter invenisse; et quia voces seu notulas proportionabiliter omnes in hoc   
opere mensurare, prout longae vel breves, semibreves, ac mini   
me figurantur. Igitur ad valorem et figurationem ipsarum breviter procedamus.

***L***onga igitur est sub forma quadra habens tractum a parte dextra ascendentem   
vel descendentem, vel duos, quorum dexter excedit sinistrum. Et   
talis vocatur plica longa. Et valet tria tempora in modo perfecto, duo   
autem in imperfecto. Modus perfectus cognoscitur per pausas, scilicet, quando pausae   
inter longas sunt perfectae, vel quando de longa ad longam numerus ternarius   
computatur. Modus autem imperfectus est ipsas breves vel tempora per   
numerum binarium computare. Et dicitur imperfectus eo quod numerus binarius   
est imperfectus. Numeros vero ternarius perfectus est assumptus a Trinitate etcetera.   
Exemplum omnium istorum:



***I***tem longa licet valeat tria   
tempora in modo perfecto sicut   
dictum est, tamen tribus modis imperficitur. Videlicet quando sola brevis sequitur, aut   
praecedit. Vel quando plures quam tres breves ipsam secuntur similiter   
imperficitur. Ut hic patet.



***S***i autem duae, vel tres bre   
ves tamen secuntur ipsam longam   
nulla sola brevi praecedente,   
ipsa longa perfecta est; nisi punctus divisionis ponatur inter primam   
brevem et secundam; vel inter primam et alias subsequentes. Similiter, longa   
ante longam perfecta est. Et si longae addetur punctus perfectionis, perfecta est   
et in modo imperfecto. Ut hic patet:



***E***st autem quaedam alia nota; quae duplex longa vocatur. Et in duplo latiorem   
ipsa longa. Talis autem valet .VI. tempora in modo perfecto, et quatuor in   
modo imperfecto; et duobus modis tamen imperficitur. Videlicet, a sola brevi sequen   
te, vel praecedente. sicut inferius patebit, vel quando plures quam tres secuntur   
ipsam. Et tunc non valet nisi quinque tempora. Ut hic patet.



***B***revis sive forma quadrata figuratur, carens omni tractu. Si vero tractum   
habuerit ante sinistram, vel duos quorum sinister longior sit dextro, tunc   
illa, plica brevis appellatur; et valet tres semibreves in tempore   
perfecto, duas autem imperfecto. Tempus perfectum est trium semibrevium assumpto   
pro qualibet brevi. Tempus imperfectum est, quando dividitur per duas semi   
breves, variando, numerando, et mensurando, ut hic patet inferius. Volue cartam.



***I***tem brevis tribus modis imper   
ficitur, videlicet, quando sola semi brevis ipsam sequitur, aut praecedit; vel quando sunt plures quam tres ipsam sequentes, ut hic patet.



***E***t si duae vel tres semibreves   
secuntur tamen nulla so   
la semibrevi praecedente,   
perfecta est ipsa brevis, nisi punctus divisionis ponatur inter primam et secundam   
semibrevem, vel alias subsequentes.


***I***tem sicut longa ante longam est perfecta semper, sic brevis ante brevem   
est perfecta semper. Et ex hoc sequitur quod similis ante similem non unquam   
imperficitur. Etiam punctus immediate postpositus perficit ipsam brevem   
in tempore tamen imperfecto, nisi per divisionem modi forsitan poneretur, et   
tunc in medio.



***I***tem brevis imperficitur dupliciter, videlicet, quando a sola minima sequente, vel etiam   
a pluribus quam tres ipsam sequentes. Sed multi tenent quod imperficitur   
per minimam a parte ante. Dico quod falsum est; si sequitur alia bre   
vis quam maxime. Sed forte dicam quod nullo modo; et ratio quia minima non   
imperficit totam brevem igitur partem; cum partes sint duae; igitur aliquam istarum   
non primam; quia prima similatur secunde; igitur secunda; et sic ex parte post.



***I***tem brevium alia recta, alia altera. Recta, unius temporis; altera   
duorum est. Unde quotienscumque duae breves inveniuntur inter duas   
longas, prima est recta, secunda est altera; et vocatur sic; quia alteratur   
natura sua. Similiter quia quando duae breves inter punctum divisionis et longam   
 vel e converso prima est altera. Ut hic patet.




***E***st autem semibrevis ad modum corporis obliqui, et valet tres   
minimas in prolatione maiori, duas in minori, et sic distinguitur   
maior et minor prolatio. Ut hic profertur.



***I***tem semibrevis imperficitur   
tribus modis sicut brevis et   
longa. Primo quando sola minima   
eam sequitur, vel precedit, vel quando plures quam tres ipsam   
secuntur, sicut dictum est de longis sive de longa.





  
hoc exemplum vacat

***S***i vero duae minimae tamen ipsam secuntur nulla sola minima praecedente   
 perfecta est, nisi punctus divisionis sequatur inter primam minimam et secundam   
vel alias si fuerint subsequentes. Ut hic.




***I***tem semibrevis tripliciter alteratur   
sicut brevis, videlicet quando duae semibre   
ves inveniuntur inter duas semibreves; vel inter punctum divisionis   
et brevem, vel e converso. Ut hic.




***M***inima etiam duobus modis   
alteratur. Primo modo ut dictum est   
de semibrevibus et brevibus, scilicet, si duae minores inter duas maiores   
etcetera. Sic igitur duabus minimis positis inter duas semibreves, secunda   
est altera, nisi ad eas reducatur [deest]. Secundo modo si quinque   
ponantur minimae pro uno videlicet tempore ultima est altera. Et ratio   
hujus est, quia ubicumque aliquid artificialiter deest, artificialiter debet reparari.   
Sic est hic. Tertio modo minima alteratur si duae ponantur inter   
punctum divisionis et maiorem. Ut patet per exemplum.



***E***t est sciendum quod duplex est   
punctus, divisionis, scilicet, et perfectionis. Divisionis   
dividendo brevem, a longa   
in modo perfecto. Semibrevem a ~~minima~~ brevi in tempore perfecto, mi   
nimam a semibrevi in maiori prolatione. Adhuc dividendo   
minimas propter alterationem. Punctus vero perfectionis est qui perficit   
longam modo imperfecto. Perficit brevem tempore imperfecto. Perficit semi   
brevem minori prolatione. Punctus enim divisionis de quo iam dictum est   
potius dicitur imperfectionis, quam perfectionis; quia imperficit longam dividendo   
brevem, et hoc in modo perfecto; imperficit brevem dividendo semibre   
vem, et hoc in tempore perfecto; imperficit semibrevem dividendo mi   
nimam, et hoc in maiori prolatione. Est etiam punctus divisionis, qui   
habet dividere tempora, et hoc secundum ergo ssities:



***C***um duplex sit modus, tempus et prolatio. Videndum est de signis per quae   
distinguuntur. Quadrangulus cum tribus tactulis, ponitur pro modo   
perfecto. Sed si ponatur cum duobus, ponitur pro modo imperfecto. Circulus   
vero pro tempore dicas, sed pro perfecto. Et semicirculus pro tempore imperfecto   
ponitur. Nam pro maiori prolatione ponere debemus tria puncta;   
pro minori vero duo. Ut patet hic de omnibus.



***S***ciendum circa coloratas notas, quod rubeae vel nigrae ponuntur   
ad doctrinam modi temporis et prolationis. Ita quod si nigrae longae fu   
erint de modo perfecto. Rubeae de modo imperfecto, et e converso. Si nigrae   
breves ponuntur pro tempore perfecto, et rubeae pro imperfecto, vel e converso.

***S***i vero semibreves nigrae pro maiori prolatione ponuntur, et rubeae   
pro minori vel e converso. Sed advertendum de omnibus hijs, hoc totum habet verum   
nisi forte ad invicem ordinetur, scilicet, brevis cum longa, semibrevis cum   
brevi. Et de omnibus veritas patet in tenore de In arboris. Innova   
fer animus.



***S***incopa est partim seperatarum modi, temporis et prolationis reducentium   
ad earum totum, secundum qualitatem et propriam ipsarum formam:



***L***igaturarum autem alia ascendens, alia descendens. Et de hijs omnibus   
tam ascendendo, quam descendendo, videndum est. Sed de primis et ultimis   
est sciendum, quod prima ligatura descendens sine tractu longa dicitur esse   
sed si habuerit tractum a parte sinistra descendentem brevis est.   
Praeterea omnnis quadra in fine ligature descendendo etiam est   
longa. Sed dico in ascendendo quod tam prima quando est brevis; nisi tractum   
habuerit a parte dextera descendentem et e converso. Sed si habuerit fuerit   
ascendens vel descendens, et prima habuerit tractum sinistrum ascen   
dentem, semper primae duae sunt semibreves. Reliquae sequentes   
breves sunt. Ut hic apparet.



***P***ausa est vocum emmissio, seu aspiratio mensurata pro tot   
temporibus quot continet spatia. Sed ultra tria non est abire. Et licet talis, pau   
sa vocari possit, tamen est doctrina; quia illa ultra tria est privatio temporis.   
Sed alia unius partis precise. Est enim et alia pausa quae continet   
medium spatium, et talis est semibrevis et minimae. Sed haec   
est doctrina, quia quae ponitur sub linea est semibrevis, quae ponitur   
super lineam, est minimae. Ut hic apparet.



***E***xplicit Deo gratias referamus Amen.